गाजीपुर। स्नातकोत्तर महाविद्यालय में व्याप्त अनियमितता, फार्म वितरण में अनियमितता, छात्रवृत्ति वितरण तथा सीट बढ़ोतरी को लेकर बुधवार को छात्रों ने पीजी कालेज पर नारेबाजी करते हुए धरना प्रदर्शन किया। इस मौके पर छात्र नेताओं ने कहा कि छात्रों के हित के लिए हर स्तर पर प्रयास किया जाएगा। अगर प्राचार्य हमारी मांगों को नहीं मानते तो आगे भी आंदोलन किया जाएगा। बाद में मौके पर पहुंचे प्राचार्य ने छात्रों को आश्वासन दिया।